Veganis-juffrou: betogings by Kaapse skool | Die Nuus in Afrikaans - Koerant.co.za
Veganis-juffrou: betogings by Kaapse skool
Melanie Thomet, 'n Engelsonderwyser by Hoërskool De Kuilen in Kuilsrivier, is 'n "veganis en diereregte-aktivis". Volgens Thomet is sy nie 'n ateïs nie maar ook nie 'n Christen nie. 'n Handjievol ouers het Thornet by die Wes-Kaapse onderwysdepartement (WKOD) gaan verkla, omdat sy leerlinge glo aanmoedig om vegetariërs te word en hul rug op God te draai.
Thornet sê dit is absurd. "Ek is nie 'n ateïs nie, maar ek is ook nie Christen nie. Ek glo daarin om 'n lewe te lei wat die minste skade doen.
Ondersteuners het Dinsdagoggend betoog ter ondersteuning van Thronet. Die betogers – drie leerders, 'n ouer en die res diereregte-aktiviste het van 06:00 met plakkate en vrugtemandjies in die reën gewag om 'n memorandum aan Hoërskool De Kuilen in Kuilsrivier se hoof, Herman Mellet, te oorhandig.